Halul uhartea

Halul uhartea (arabieraz: حالول‎, Jazīrat Ḫālūl) Qatarko uharte bat da, Persiar golkoan kokaturik dagoena. Petrolio egituren instalazioetako langileak soilik bizi dira uhartean, 2.700 langile 2014ko erroldaren arabera. Geografia Doha uhartetik 80 km ipar-ekialdera kokaturik dago eta Qatarrentzako oso uharte garrantzitsua da, bertan biltzen baita herrialdean sortzen den petrolioa, itsasontziek kargatzeko egokia baita. Qatarko itsas armadaren base bat ere badago. Itxura zirkularra du eta 1.57 km2-ko azalera du. Uhartea txikia baina malkartsua da, 62 metrotako altuera hartzen baitu erdialdean. Historia James Ashley Maude kapitain britainiarrak 1817an aurkitu zuen eta Hawlool Island izena eman zion. Hark aipatu zuen perladun ostra ugari aurkitu zituela han. 1823an George Barnes Brucks kapitainak uhartearen mapa egin zuen. Uhartean ur-putzu ugari zeudela ere esan zuen. XX. mendearen erdialderarte arraltzaleentzako babeslekua izan zen golkoko ekiatz bortitzak gertatzen zirenean. Perla biltzaileak ere ugari joaten ziren. 1950. hamarkadan petrolioaren ekoizpenak izan zuen gorakadaren eraginez uharte estrategikoa bihurtu zen, egokia baitzen Qatarren biltzen zen petrolioa esportatzeko itsasontziak etor zitezen. Ekonomia Qatar Petroleum elkarteak uharteko petrolio egitura guztiak kontrolatzen ditu, 5 milioi upel petrolio biltzen dituzten edukiontziak eta inguruako industria guztia. Azpiegiturak Uhartearen hegoaldean itsasontziak kargatzeko itsas-portu handi bat du. Petrolio biltegiak ere badaude. Muinoaren gailurrean itsasargi bat dago. 5 metrotako altuera du eta 67 metrotako altuera fokala. Ingurumena Itsas espezie ugarirentzat eta hegazti askorentzat habitat garrantzitsua da. Kostaldean mangladiak landatzeko proiektua dago itsas dortoken habiak babesteko. 1960. hamarkadan sei ahuntz eraman ziren uhartera eta gaur egun 80 ale inguru daude. Iruditegia Erreferentziak Kanpo estekak